คลังชงเก็บภาษีมรดก10%
คลังดันเก็บภาษีมรดก 10% และภาษีการรับให้ 5% ส่ง ครม. พิจารณาเห็นชอบ 12 พ.ย. นี้
10 พ.ย. 2557

คลังดันเก็บภาษีมรดก 10% และภาษีการรับให้ 5% ส่ง ครม. พิจารณาเห็นชอบ 12 พ.ย. นี้
นายสมหมาย ภาษี รมว.คลัง เปิดเผยว่า วันที่ 12 พ.ย. นี้ คลังจะเสนอให้คณะรัฐมนตรี (ครม.) เห็นชอบร่าง พ.ร.บ.ภาษีการรับมรดก โดยมีสาระสำคัญให้เก็บภาษีจากผู้รับมรดกในส่วนที่เกิน 50 ล้านบาท ในอัตราภาษีเพดาน 10% ส่วนจะเก็บจริงเท่าไรขึ้นอยู่กับการพิจารณาของสภานิติบัญญัติแห่งชาติ (สนช.) แต่กระทรวงการคลังจะพลักดันให้เก็บในอัตรา 10% เพราะเป็นอัตราที่ต่ำ เมื่อเทียบกับประเทศสหรัฐอเมริกาเก็บภาษีมรดก 40% และญี่ปุ่นเก็บ 55% โดยการเก็บภาษีมรดกาของไทยจะเก็บจากผู้รับมรดกที่เป็นชั้นลูกกับหลาน
นอกจากนี้ คลังยังเสนอให้ ครม. เห็นชอบแก้กฎหมายประมวลรัษฎากรเรื่องภาษีการรับการให้ ที่ผ่านกรณีพ่อแม่ให้สินทรัพย์ลูกไม่ต้องเสียภาษี แต่หลังการแก้กฎหมยพ่อแม่ให้ทรัพย์สินในส่วนที่เกิน 10 ล้านบาทต่อปี ต้องเสียภาษีการรับการให้ในอัตรา 5% เพื่อป้องการโอนทรัพย์สินเพื่อเลี่ยงการเสียภาษีมรดก
นายสมหมาย กล่าวว่า กรณีมีการโอนมรดกให้กับคนอื่นไม่ใช่ลูกหรือหลาย หรือ พ่อแม่โอนทรัพย์สินให้กับผู้ที่ไม่ใช่ลูก ทั้งสองกรณีผู้ที่ได้รับทรัพย์สินจะต้องนำทรัพย์สินนั้นไปเป็นรายได้เสียภาษีบุคคลธรรมดาประจำปี ที่ปัจจุบันเก็บสูงสุดอยู่ที่อัตรา 35%